
ДО

ОБЩИНСКИ СЪВЕТ

ГР. БЕЛЕНЕ

ПРЕДЛОЖЕНИЕ

от МИЛЕН ПАВЛОВ ДУЛЕВ – КМЕТ НА ОБЩИНА БЕЛЕНЕ

ОТНОСНО: Трансформиране на средства от целевата субсидия за капиталови разходи в трансфер за други целеви разходи на общината за извършване на неотложни текущи ремонти на улична мрежа за 2025 година.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Съгласно разпоредбите на чл.58 от Закона за държавния бюджет на Република България за 2025 година целевата субсидия за капиталови разходи може да бъде трансформирана в трансфер за други целеви разходи на общината за извършване на неотложни текущи ремонти на общински пътища, на улична мрежа, на сгради, публична общинска собственост и за извършване на разходи по почистване на речни легла за осигуряване на нормалната им проводимост в урбанизираните територии по механизъм и в срокове, определени с постановлението за изпълнението на държавния бюджет на Република България за 2025 г. Съгласно чл.59, ал.1 от ПМС 28/2025 , по реда на чл. 58 от Закона за държавния бюджет на Република България за 2025 г., целевата субсидия за капиталови разходи по чл. 53, т. 1  може да бъде трансформирана в срокове до 30 май 2025 г., до 15 юли 2025 г., до 15 септември 2025 г. и до 15 октомври 2025 г. Съгласно чл. 59, ал. 2 от ПМС № 28 от 2025 г. предложението на кмета на общината до министъра на финансите може да се направи най-късно до седем работни дни преди определените по-горе срокове. Към предложението  за трансформиране на целевата субсидия за капиталови разходи в трансфер за други целеви разходи на общината за извършване на неотложни текущи ремонти на улична мрежа, се прилагат следните документи:
1. Справка за трансформиране на средства от целева субсидия за капиталови разходи по образец съгласно приложение № 8, в която се съдържат данни за размера на средствата от целевата субсидия за капиталови разходи, за сметка на който след трансформация на средствата ще се финансират разходи за неотложни текущи ремонти на улична мрежа поименно определени като обекти, с конкретен размер за финансиране, съгласувана със служител от звеното по чл. 5, ал. 6 от Закона за устройство на територията; 

2. Копие от доклада на кмета на общината до общинския съвет, обосноваващ причините, поради които се предлага трансформиране на целевата субсидия за капиталови разходи в целеви трансфер.

3. Копие от влязло в сила решение на общинския съвет за даване на съгласие кметът на общината да направи предложение до министъра на финансите за трансформиране на целевата субсидия. 
Предвидени в Закона за Държавния бюджет на Република България  за 2025 г. средства за Целева субсидия за капиталови разходи (ЦСКР) за 2025 г.   за Община Белене са в размер на 696 400 лева. В  предложението за решение за приемане на бюджета на Община Белене, в поименния списък за капиталовите разходи е  предвидено  150 000 лева от ЦСКР за 2025 г. да се заделят като резерв – текущи ремонти с цел трансформирането на средствата в трансфер за други целеви разходи на общината за извършване на неотложни текущи ремонти на уличната мрежа.  Съгласно разпоредбите на ПМС 28 от 2025 година към предложението на кмета до министъра на финансите за трансформиране на целевата субсидия за капиталови разходи в трансфер за неотложни текущи ремонти на уличната мрежа се прилага доклада на кмета до Общински съвет с причините, налагащи промяната. В текста по-долу на настоящото предложение за решение,  излагаме обосновка на причините, поради които се предлага трансформиране на целевата субсидия за капиталови разходи в целеви  трансфер за финансиране разходите на общината за извършване на  неотложни текущи ремонти на уличната мрежа на територията на Община Белене. 

Основните мотиви за искането за трансформиране на целева субсидия за капиталови разходи са спешният характер и неотложността на всеки един от предложените ремонти, целесъобразността на разходването на средства и невъзможността на Община Белене да задели собствени средства за извършването на тези неотложни ремонти.

Поради спешният характер на всички обекти включени в искането за трансформация, Община Белене ще обяви обществената поръчка за избор на изпълнител при условията на чл. 114 от ЗОП. Неотложността на ремонтите изисква и извършването им в топлите месеци от годината а това налага спешни действия. За да може да се стартират ремонтни дейности в рамките на летните месеци, то е невъзможно изчакването на одобрение на трансформацията от страна на Министерство на финансите, поради което процедурата по ЗОП за избор на изпълнители ще бъде обявена незабавно при условията на неосигурено финансиране. При осигурен ресурс, чрез трансформиране на средства от целева субсидия за капиталови разходи в трансфер за други целеви разходи на общината за извършване на неотложни текущи ремонти на улична мрежа, Община Белене ще бъде в пълна готовност за стартиране изпълнението на ремонтните дейности  и ще се старае да ги изпълни в рамките на настоящата бюджетна година, като така  ще се подобри средата на живот на населението, преди началото на зимният период.
 Въз основа на написаното по-горе, е необходимо Общински съвет – Белене да даде съгласие на  кмета  на Община Белене да проведе обществена поръчка при условията на чл.114 от Закона за обществените поръчки (Когато при обявяване на поръчката не е осигурено финансиране, възложителят посочва това обстоятелство в условията и документите за нея и предвижда в проекта на договор клауза за отложено изпълнение) за избор на изпълнител на ремонтните дейности. Към проекта за Решение е изготвена Справка по образец, съгласно  Приложение № 8 към чл. 59, ал.3, т1 от ПМС 28 от 2025 година,   за трансформиране на средства от целева субсидия за капиталови разходи за финансиране на разходи за текущи ремонти. В Справката е определена сумата, за която ще се иска трансформиране от субсидия за капиталови разходи в трансфер за текущи ремонти, като същата е разпределена  по отделни улици и населени места. 
Предлагам изкърпването на следните улици, съгласно преценката на специалисти от общинска техническа служба до достигане на определения от Общински съвет - Белене финансов ресурс:
	ул."Фердинанд Дечев"

	ул."Димитър Благоев"

	ул."Възраждане"

	ул."Светлин"

	ул."Георги Сава Раковски"

	ул."Иван Вазов"

	ул."Хисарлъка"

	ул."Персин"

	ул."Васил Левски"

	ул."Украйна"

	ул."Еп.Евгени Босилков"

	ул."Любен Каравелов"

	ул."Добруджа"

	ул."Дунав"

	ул."Гео Милев"

	ул."Христо Смирненски"

	ул."Арда"

	ул."Драва"

	ул."Волов"

	ул."Кирил и Методий"

	ул."Ангел Кънчев"

	ул. "Райня Княгиня"

	ул."Васил Коларов"- с.Деков

	ул."Никола Вапцаров" - с.Татари

	ул."Крум Христов" - с.Петокладенци

	ул."Никола Вапцаров" - с.Бяла вода

	ул."Лиляна Димитрова" - с. Кулина вода

	


Предвид изложената по-горе необходимост от трансформиране на средства от целевата субсидия за капиталови разходи  в трансфер за други целеви разходи на общината за извършване на неотложни текущи ремонти на улична мрежа на територията на Община Белене,  предлагам на Общинският съвет -Белене да приеме следното

Р Е Ш Е Н И Е:
 На основание чл.21 ал.1 т.6 от ЗМСМА, във връзка с чл. 58 от Закона за държавния бюджет на Република България за 2025 год. и чл.59 от ПМС 28 от 2025 година за изпълнение на държавния бюджет на Република България  за 2025г, Общински съвет – Белене:
 1. Дава съгласие 150 000 ( сто и петдесет хиляди) лева от целевата субсидия за капиталови разходи за 2025 г.  да се трансформират в трансфер за други целеви разходи на общината за извършване на неотложни текущи ремонти на улична мрежа  в община Белене за 2025 година. 
2. Одобрява Доклад от Кмета на общината относно Трансформиране на целевата субсидия за капиталови разходи в трансфер за други целеви разходи съгласно чл. 58 от Закона за Държавния бюджет на Република България за 2025 г

3. Дава съгласие  кмета на Община Белене да направи предложение до министъра на финансите за трансформиране на средства от целевата субсидия  за капиталови разходи в трансфер за други целеви разходи на общината за извършване на неотложни текущи ремонти на уличната мрежа в Община Белене съгласно Справка за трансформиране на средства от целева субсидия за капиталови разходи за финансиране на разходи за текущи ремонти ,изготвена по образец съгласно Приложение № 8 към чл. 59, ал.3, т1 от ПМС 28 от 2025 година, неразделна част от решението; 
4. Дава съгласие  кмета  на  Община  Белене  да  проведе обществена поръчка за избор на изпълнител  за текущи ремонтни дейности на обектите, включени в Справката – Приложение № 8, към т. 2 от настоящото решение, при условията на чл.114 от Закона за обществените поръчки, като при изпълнение на сключения договор да се спазват изискванията на чл.128, ал.1 от Закона за публичните финанси; 
5. На основание чл.60, ал.1 от АПК Общински съвет – Белене допуска предварително изпълнение на решението от деня на приемането му, за да се защитят важни обществени интереси.

